Komandant Adama (Battlestar Galactica, 1978, 1980)
<s>Komandant Adama () je izmišljeni lik kolonijalnog zapovjednika koji je predstavljao jednog od glavnih likova originalne verzije TV-serije Battlestar Galactica, a koga je tumačio Lorne Greene.</s><s>U seriji se pojavljuje kao zapovjednik svemirske krstarice Galactica, odnosno služi kao vojni zapovjednik ostataka čovječanstva koje u improviziranoj floti nakon uništenja Dvanaest Kolonija bježe pred Sajloncima, te kao duhovni vođa u potrazi za utočištem na trinaestoj koloniji zvanoj Zemlja.</s>

<s>Fiktivna biografija</s>

<s>Adama je bio rodm sa planeta Caprica, gdje je završio vojnu akademiju.</s><s>U mladosti je imao prijatelja po imenu Apollo, sa kojim je služio na svemirskoj krstarici Cerberus, a koji je poginuo ratujući sa Sajloncima, i po kome će nazvati svog najstarijeg sina - Apolla, koga je imao sa Illom od Caprice.</s><s>Adama je sa njom imao još dvoje djeće - kćer po imenu Athena i sina po imenu Zac - koji će na početku početku serije zajedno sa Apollom služili kao kolonijalni oficiri na Galactici.</s><s>U mladosti je također služio sa pukovnikom Tighom koji će mu kasnije postati desna ruka na Galactici.</s><s>U seriji se također navodi da je tokom službe bio upoznat sa tajnim eksperimentima sa telekinezom, odnosno sudjelovao u njima, a zbog čega u epizodi War of the Gods postaje skeptičan prema grofu Iblisu.</s>

<s>Adama na samom početku serije doživljava porodičnu tragediju - supruga mu gine u sajlonskom napadu na Caprici, a sin kao lovački pilot u okršaju sa Sajloncima.</s><s>Usprkos toga se brzo nameće kao ličnost kao autoriteta, koji postaje član Kvoruma Dvanaest.</s><s>Iskazuje se i kao duboko religiozan, te se često vodi vizijama u svojoj potrazi za Zemljom.</s>

<s>Adama se, za razliku od većine ostalih likova originalne TV-serije, pojavljuje kao stalni lik u TV-seriji Galactica 1980, a koja se događa oko trideset godina kasnije; u njoj se na njemu ne vide značajniji tragovi starenja, osim što je počeo nositi bradu.</s>

<s>Adama se nakratko pojavljuje na početku romana Richarda Hatcha koji nastavljaju radnju originalne serije, te umire, prepuštajući vodstvo Apollu.</s>

<s>U redizajniranoj verziji se ekvivalent Adaminog lika pojavljuje pod imenom William Adama (koga glumi Edward James Olmos); usprkos značajnih razlika, Adama je u novoj verziji relativno sličan Adami iz stare verzije.</s>

<s>Vanjske veze</s>

<s>Likovi iz serije Battlestar Galactica (1978)
Književni likovi
Fiktivni oficiri
Fiktivni vojskovođe</s>

